CELEX: 
Language: ro
Date: 2020-06-17 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2017/40 în ceea ce privește evaluarea punerii în aplicare a programului de încurajare a consumului de fructe, legume și lapte în școli

COMISIA
                              EUROPEANĂ

                                                      Bruxelles, 17.6.2020
                                                      C(2020) 3909 final

                  REGULAMENTUL DELEGAT (UE) …/… AL COMISIEI

                                         din 17.6.2020

       de modificare a Regulamentului delegat (UE) 2017/40 în ceea ce privește evaluarea
     punerii în aplicare a programului de încurajare a consumului de fructe, legume și lapte
                                             în școli

RO                                                                                             RO
 ---pagebreak---                                       EXPUNERE DE MOTIVE

     1.       CONTEXTUL ACTULUI DELEGAT

     Statele membre care participă la programul UE de încurajare a consumului de fructe, legume
     și lapte în școli instituit prin Regulamentul (UE) nr. 1308/2013 urmează să evalueze punerea
     în aplicare a programului.

     Prezentul act delegat stabilește natura și tipul de informații pe care statele membre trebuie să
     le furnizeze în raportul (rapoartele) lor de evaluare pentru a analiza eficacitatea programului
     pentru școli în raport cu obiectivele de creștere a consumului de către copii a anumitor
     produse agricole selecționate și de educare a acestora cu privire la obiceiurile alimentare
     sănătoase.

     El vizează îmbunătățirea calității raportului (rapoartelor) de evaluare al (ale) statelor membre
     care trebuie prezentate până la 1 martie 2023, precum și facilitarea evaluării Comisiei și a
     consolidării rezultatelor la nivelul UE.

     2.       CONSULTĂRI PREALABILE ADOPTĂRII ACTULUI

     Comisia a consultat experți din statele membre în cadrul Grupului de experți pentru piețele
     agricole, sectorul produselor de origine animală.

     Înainte de pregătirea prezentului act delegat, Comisia a prezentat, în cadrul reuniunii grupului
     de experți din 20 septembrie 2018, orientări fără caracter obligatoriu pentru a sprijini statele
     membre în evaluarea programului pentru școli. Respectivele orientări pentru evaluare au
     inclus 1) definiții și exemple, pentru o înțelegere comună a cerințelor, 2) întrebări de evaluare
     comune și indicatorii corespunzători și 3) o prezentare generală a raportului de evaluare.

     Comisia a discutat proiectul de act delegat, pe baza orientărilor de evaluare respective, în
     cadrul reuniunilor grupului de experți din 12 decembrie 2019 și, respectiv, din 20 februarie
     2020.

     Comisia a transmis proiectul de act delegat Parlamentului European și Consiliului atunci când
     au fost convocate reuniunile grupului de experți.
     Proiectul de regulament delegat a fost prezentat pe portalul „Exprimați-vă părerea” al
     Comisiei Europene între 26 martie și 23 aprilie 2020 pentru a colecta opiniile cetățenilor și ale
     părților interesate. Una dintre părțile interesate, Asociația europeană pentru alimente vegetale
     (Belgia), a oferit feedback promovând includerea alimentelor vegetale în programul de
     încurajare a consumului de fructe, legume și lapte în școli, ca alternative la produsele lactate.
     Acest lucru depășește domeniul de aplicare al actului.

     3.       ELEMENTE JURIDICE ALE ACTULUI DELEGAT

     Prezentul act delegat modifică articolul 9 privind monitorizarea și evaluarea din Regulamentul
     delegat (UE) 2017/40 al Comisiei.

     Un nou alineat detaliază natura și tipul informațiilor pe care statele membre trebuie să le
     furnizeze în raportul (rapoartele) lor de evaluare și permite statelor membre care pun în

RO                                                  1                                                    RO
 ---pagebreak---      aplicare programul la nivel regional să prezinte un număr corespunzător de rapoarte de
     evaluare.

     În paralel, un act de punere în aplicare modifică Regulamentul de punere în aplicare (UE)
     2017/39 al Comisiei pentru a stabili normele specifice detaliate privind formatul și conținutul
     uniform al raportului (rapoartelor) de evaluare al(e) statelor membre.

RO                                                 2                                                   RO
 ---pagebreak---                         REGULAMENTUL DELEGAT (UE) …/… AL COMISIEI

                                                      din 17.6.2020

           de modificare a Regulamentului delegat (UE) 2017/40 în ceea ce privește evaluarea
         punerii în aplicare a programului de încurajare a consumului de fructe, legume și lapte
                                                 în școli

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) nr. 1308/2013 al Parlamentului European și al Consiliului
     din 17 decembrie 2013 de instituire a unei organizări comune a piețelor produselor agricole și
     de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și
     (CE) nr. 1234/2007 ale Consiliului1, în special articolul 24 alineatul (2) litera (b) și
     articolul 223 alineatul (2) litera (a),
     întrucât:
     (1)       În temeiul articolului 9 alineatul (2) din Regulamentul delegat (UE) 2017/40 al
               Comisiei2, statele membre au obligația de a evalua punerea în aplicare a programului
               lor pentru școli în vederea aprecierii eficacității acestuia în raport cu obiectivele
               programului pentru școli, și anume de a mări consumul de către copii al unor produse
               agricole selecționate și de educare a acestora cu privire la obiceiurile alimentare
               sănătoase. În scopul încurajării transparenței și responsabilității privind utilizarea
               ajutoarelor din partea Uniunii, trebuie să fie specificate natura și tipul de informații pe
               care statele membre trebuie să le notifice Comisiei în cadrul rapoartelor lor de
               evaluare.
     (2)       Prin urmare, Regulamentul delegat (UE) 2017/40 trebuie modificat în consecință,
     ADOPTĂ PREZENTUL REGULAMENT:

                                                        Articolul 1
     Articolul 9 din Regulamentul delegat (UE) 2017/40 se modifică după cum urmează:
     (1)         alineatul (2) se înlocuiește cu următorul text:
                 „2. Statele membre evaluează punerea în aplicare a programului pentru școli în
                 vederea aprecierii eficacității acestuia în raport cu obiectivele sale, și anume de a
                 mări consumul de către copii al unor produse agricole selecționate și de educare a
                 acestora cu privire la obiceiurile alimentare sănătoase. Rezultatele evaluării
                 respective sunt transmise Comisiei prin intermediul unui raport de evaluare. Un stat

     1
               JO L 347, 20.12.2013, p. 671.
     2
               Regulamentul delegat (UE) 2017/40 al Comisiei din 3 noiembrie 2016 de completare a Regulamentului
               (UE) nr. 1308/2013 al Parlamentului European și al Consiliului în ceea ce privește ajutoarele din partea
               Uniunii pentru furnizarea de fructe și legume, de banane și de lapte în instituțiile de învățământ și de
               modificare a Regulamentului delegat (UE) nr. 907/2014 al Comisiei (JO L 5, 10.1.2017, p. 11).

RO                                                           3                                                            RO
 ---pagebreak---               membru care pune în aplicare programul pentru școli la nivel regional poate alege să
              transmită un număr corespunzător de rapoarte de evaluare.”;
     (2)      la alineatul (5) primul paragraf, fraza introductivă se înlocuiește cu textul următor:
              „În cazul în care un stat membru nu transmite Comisiei raportul său (rapoartele sale)
              de evaluare conținând rezultatele evaluării prevăzute la alineatul (2) de la prezentul
              articol în termenele-limită menționate la articolul 8 alineatul (2) din Regulamentul de
              punere în aplicare (UE) 2017/39, cuantumul următoarei alocări definitive se reduce
              după cum urmează:”.

                                                Articolul 2
     Prezentul regulament intră în vigoare în a treia zi de la data publicării în Jurnalul Oficial al
     Uniunii Europene.

     Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles, 17.6.2020

                                                   Pentru Comisie
                                                   Președinta
                                                   Ursula VON DER LEYEN

RO                                                   4                                                     RO